เซลส์ชวนชิมวันนี้เข้ามาหาลูกค้าที่ราชบุรีเลยถือโอกาสไปนอนฟรีบ้านเพื่อนที่ดำเนินสะดวก เลยสอบถามเพื่อนถึงร้านอร่อยที่นี่ เช้ามาเลยได้แวะมาที่ร้านนี้ พูดตรงๆว่าผิดหวังกับร้านเพิงๆมาเยอะ แต่ด้วยความที่เพื่อนการันตีเลยลองดู ตัวร้านไม่มีไรเลย โต๊ะแค่ไม่กี่โต๊ะ แต่ขายดีมากและบางวันเที่ยงก็หมดแล้ว มาดูก๋วยเตี๋ยวกันดีกว่าครับ ที่นี่เค้าเด่นเรื่องความเผ็ดที่ร้อนแรงจัดจ้านมากๆ เมนูต้มยำแทบไม่ต้องปรุงอะไรเลย มาแบบอร่อยลงตัวอยู่แล้ว (ผมเติมแค่น้ำปลานิดหน่อย) เครื่องก็มีหมูแดง ปลาเส้นทอด หมูหวาน เลือดหมู สนนราคาอยู่ที่ชามละ 25 บาทเท่านั้น สรุปโดยรวมร้านนี้ผมให้ 5 ดาว เพราะความอร่อยและราคาที่ไม่แพงเลยสำหรับคนทั่วไป 